OpenLLM-France/wikimedia huggingface dataset:
# Casino - No Limit

Casino - No Limit és una pel·lícula pornogràfica francesa produïda per Marc Dorcel l'any 2008, dirigida per Hervé Bodilis i protagonitzada per Mélissa Lauren, Yasmine, Nacho Vidal, Roxy Panther, Claudia Rossi, Nina Roberts, Léa Lazur, Christina Bella, Regina Ice, Mégane, Suzie Carina, Ana Martin i Sofia Valentine.

## Sinopsi

Amb Casino - No Limit, el director Hervé Bodilis ens submergeix en un univers despietat on els diners i el poder ja no són suficients per proporcionar prou adrenalina a aquests personatges. Cansats, s'enfronten en jocs sense límits on tot es pot posar en joc: els seus iots, les seves cases, les seves dones i fins i tot la seva pròpia vida...

## Reparatiment

* Alex
* Ana Martin
* Bob Terminator
* Christina Bella
* Claudia Rossi
* Horst Baron
* Ian Scott
* James Brossman
* Léa Lazur
* Mégane
* Melissa Lauren
* Nacho Vidal
* Natalli Diangelo
* Nina Roberts
* Phil Holliday
* Regina Ice
* Roxy Panther
* Sofia Valentine
* Suzy Carina
* Tony Carrera
* Wivien
* Yasmine

## Producció

Part de la pel·lícula es va rodar a Eivissa. Es va considerar que era el pressupost més gran del porno francès en aquell moment (230.000 €). L'altra particularitat de Casino - No Limit rau en el nombre d'escenes pornogràfiques: 12 en lloc de cinc o sis en les produccions habituals. La pel·lícula es va presentar a la premsa i als mitjans de comunicació (excepte X) durant una projecció prèvia.
La pel·lícula es va projectar per primera vegada al Ciné Cinéma Frisson. Comercialitzada en DVD i vídeo a la carta, la pel·lícula es distribueix a 56 països.

## Premis

El juny de 2008, al Festival Internacional de Cinema Eròtic de Barcelona, Casino-No Limit va guanyar el premi a la millor pel·lícula, millor director per a Hervé Bodilis i millor actriu per a Nina Roberts.
L'octubre de 2008 va guanyar als Premis Eroticline de Berlín el premi a la millor pel·lícula, millor pressupost, millor director europeu per Hervé Bodilis i millor actriu per Yasmine. Al Festival Internacional de l'Erotisme de Brussel·les de 2008 Yasmine va rebre el premi a la millor actriu.

## Referències

* ↑ Tapis rouge pour le Casino de Marc Dorcel a hautcourant.com
* ↑ «Pornographie : Dorcel explose les budgets du X - Culture - LCI». Arxivat de l'original el 2008-09-07. [Consulta: 4 desembre 2021].
* ↑ X Stars aux Ninfa Awards 2008 : Les Gagnants ! Arxivat 2021-12-04 a Wayback Machine. a xtarsnews.com
* ↑ Video Marc Dorcel's 'Casino: No Limit' Is the High-Priced Spread, avn.com, 5 d'abril de 2008
* ↑ X Stars la Ceremonie des Awards de Bruxelles par Duvarngreen Arxivat 2021-12-04 a Wayback Machine., xtarsnews.com

## Enllaços externs

* Casino - No Limit a Adult Film Database
* Casino – No Limit a Internet Adult Film Database
# Black Creek (Wisconsin)

Black Creek és una població dels Estats Units a l'estat de Wisconsin. Segons el cens del 2000 tenia 1.192 habitants.

## Demografia

Segons el cens del 2000, Black Creek tenia 1.192 habitants, 485 habitatges, i 335 famílies. La densitat de població era de 442,5 habitants per km².
Dels 485 habitatges en un 33,2% hi vivien nens de menys de 18 anys, en un 55,1% hi vivien parelles casades, en un 10,9% dones solteres, i en un 30,9% no eren unitats familiars. En el 23,9% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,4% tenia menys de 18 anys, un 10,6% entre 18 i 24, un 31,5% entre 25 i 44, un 20,4% de 45 a 60 i un 13,2% 65 anys o més.
L'edat mediana era de 34 anys. Per cada 100 dones de 18 o més anys hi havia 88,9 homes.
La renda mediana per habitatge era de 42.946 $ i la renda mediana per família de 49.896 $. Els homes tenien una renda mediana de 32.128 $ mentre que les dones 25.286 $. La renda per capita de la població era de 18.226 $. Aproximadament el 5,2% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Black Creek» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Black Creek». American Fact Finder. Oficina del Cens dels Estats Units, 12-01-2010.
# Diàmetre

En geometria, donada una circumferència, cercle, el·lipse, esfera, el·lipsoide, etc., el diàmetre (del grec diairo = dividir i metro = mesura) és un segment lineal tal que els seus extrems són punts d'aquesta figura (o del seu contorn si la figura és plena) i passa pel seu centre.
La definició de diàmetre d'un cercle ja va ser donada per Euclides d'Alexandria en els seus Elements, llibre I, definició 17: " Diàmetre d'un cercle és una recta qualsevol que passa pel centre i que acaba en ambdues direccions en la circumferència del cercle; esta línia recta també divideix el cercle en dues parts iguals".
Tots els diàmetres d'una esfera, circumferència o cercle mesuren la mateixa longitud, i per això es pot parlar per exemple del diàmetre de la circumferència en lloc d'un diàmetre. En aquestes figures, un diàmetre mesura el doble que un radi, i de fet està format per dos radis oposats. En aquestes figures, el diàmetre és també la corda més llarga. En cercles i circumferències, els diàmetres són eixos de simetria i divideixen la figura en dues parts iguals.
El símbol més usat per a representar el diàmetre és ø, i en algun context és anomenat fi per la similitud que hi ha entre aquest símbol i la lletra Φ de l'alfabet grec.
En una circumferència, la relació entre la seva longitud i el seu diàmetre és una constant que es coneix com a π, i val al voltant de 3,1416. Altres relacions vinculades amb aquest nombre també es troben amb l'àrea d'un cercle o el·lipse, el volum i la superfície d'una circumferència o el·lipsoide, etc.
Dos diàmetres d'una el·lipse són conjugats, si un diàmetre és paral·lel a la tangent de l'el·lipse per l'extrem de l'altre diàmetre i viceversa. Els únics diàmetres conjugats ortogonals d'una el·lipse són els seus eixos; a més, els eixos són eixos de simetria de l'el·lipse.

## Vegeu també

* Peu de rei
# Eudipleurina

Eudipleurina és un gènere d'arnes de la família Crambidae.

## Taxonomia

* Eudipleurina ambrensis Leraut, 1989
* Eudipleurina ankaratrella (Marion, 1957)
* Eudipleurina viettei Leraut, 1989

## Referències

* ↑ «GlobIZ search». [Consulta: 6 gener 2019].
# Félix Fernández García

Félix Fernández García (Cangues d'Onís, Astúries, 26 de setembre de 1897 - Madrid, 4 de juliol de 1966) va ser un actor espanyol.

## Biografia

Va néixer el 26 de setembre de 1897 a Cangues d'Onís, Astúries. Sent fill de Silverio Fernández Iglesias, de professió industrial, natural de Cangas de Morrazo i de Micaela García García, natural de Las Salas. En 1916 va debutar com a actor teatral durant una gira per l'Argentina. Després de la seva tornada a Espanya, va treballar en les companyies de María Guerrero i Catalina Bárcena. En 1931, es va traslladar a París, on va treballar fins a 1934 com a actor de doblatge als estudis Joinville, activitat que va continuar realitzant a Espanya. Després de la Guerra Civil espanyola, va començar una llarga carrera al cinema, apareixent en més de 200 pel·lícules.
Magnífic en tots els seus treballs, sovint va interpretar papers còmics. Destaquen els seus papers amb el director Luis García Berlanga, com el timador vestit de romà a Esa pareja feliz (codirigida per Rafael Bardem), com el metge a Bienvenido Mr. Marshall i també com a metge a Los jueves, milagro.
Va contreure matrimoni el 17 de juny de 1929, en la parròquia de San Miguel, a Vitòria amb la actriu de doblatge Irene Guerrero de Luna, sent el seu veritable nom Irene Texidor Mendo (Madrid 18 de maig de 1911-Madrid 23 de març de 1996).
Va morir en Valdetorres del Jarama, Madrid, d'un atac al cor mentre rodava la pel·lícula, El tesoro de O'Hara Padre. Després de finalitzar una de les escenes, i no reaparèixer al senyal de "tallin", la resta d'actors va acudir en la seva ajuda en veure'l recolzat en el sòl, però no es va poder fer res per ell. Va morir el 4 de juliol de 1966 encara que algunes fonts citen erròniament el 9 de juliol com la seva data de defunció.
Està enterrat al Cementiri de l'Almudena de Madrid.

## Filmografia parcial

* El destino se disculpa (1944)
* Las inquietudes de Shanti Andía (1946)
* Don Quijote de la Mancha (1949)
* Currito de la Cruz (1949)
* Pequeñeces (1950)
* Esa pareja feliz (1951)
* La laguna negra (1952)
* Bienvenido, Mister Marshall (1952)
* Cañas y barro (1954)
* Aquí hay petróleo (1955)
* Calabuch (1956)
* Los jueves, milagro (1957)
* La casa de la Troya (1959)
* Un rayo de luz (1960)
* Plácido (1961)
* La verbena de la Paloma (1963)
* Alambradas de violencia (1966)
* El ruiseñor de las cumbres (1958)
* La violetera (1958)

## Premis

En la vuitena edició de les Medalles del Cercle d'Escriptors Cinematogràfics va rebre la Medalla al millor actor secundari per la seva labor de conjunt.

## Referències

* ↑ Esquela al diari ABC, 10 de juliol de 1966
* ↑ «Premios del CEC a la producción española de 1952». Círculo de Escritores Cinematográficos. Arxivat de l'original el 2020-08-01. [Consulta: 27 agost 2016].

## Enllaços externs

* Biografia i foto de la seva tomba a findagrave.com
* Félix Fernández, la elocuente calvicie. a ladyfilstrup.blogspot.com
# Astyanax epiagos

Astyanax epiagos és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 5,9 cm de llargària total.

## Hàbitat

Viu a àrees de clima tropical (11°S-12°S, 41°W-42°W).

## Distribució geogràfica

Es troba a Sud-amèrica: Brasil.

## Referències

* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Buira (Bonansa)

Buira és un poble de parla catalana del terme municipal de Bonansa, pertanyent a la comarca de la Ribagorça, província d'Osca, comunitat autònoma d'Aragó. Comparteix nom amb el nucli també ribagorçà de Buira, del municipi de Sarroca de Bellera (Pallars Jussà).
Es tracta d'un nucli disseminat, situat a 1.180 m. d'altitud (aprox. segons els punts), en un coster damunt la riba dreta de la Noguera Ribagorçana, prop i al SW del Pont de Suert, a partir del qual s'accedeix.
L'origen del topònim Buira sembla relacionat amb el terme BOREAS (vent de tramuntana, del nord, del port, anomenat aire de port a la comarca) que citen diversos autors fent referència a Coromines¹.
Les referències històriques d'aquest nucli es remunten a l'any 1197 (1196, segons les fonts) – Martín Alvira Cabrer, Abad y Lasierra, Puig i Ferreté -), quan Arnau d'Erill en feu donació als frares del monestir de Lavaix: << Arnau d'Erill, sabiendo que va a morir, da al monasterio de Lavaix, al villa de Buira, en el termino de Iscles, con todos sus derechos y Servicios, quísties y plegarias, reteniendo aquí un Caballero >>.
L'església romànica, dita de Sant Hilari, però coneguda a la zona (i per la Diòcesi de Barbastre-Montsó també), com de Sant Josep (confusió relacionada probablement amb l'existència d'un antic pilaret dedicat a Sant Hilari a la rodalia, avui desaparegut), es va declarar Bien Catalogado del Patrimonio Cultural Aragonés l'any 2017. En ruïnes (amb intervencions de restauració 2015-2016), però molt interessant, depèn de la parròquia de Sirès. D'ella provenen el Frontal de Sant Hilari i la dita Arqueta de Buira, que avui s'exhibeixen a Museu Diocesà de Lleida. En el cas de l'Arqueta però, per la informació que es desprèn de la documentació² del seu ingrés al fons, el seu origen cal atribuir-lo clarament a la petita església de Sant Climent del nucli proper de La Torre de Buira, annex de la de Buira. Precisament, al segle xix Buira va formar un efímer municipi amb el seu agregat de la Torre de Buira.
Mes amunt de Buira i per una pista, es pot arribar a l'ermita de la Mare de Déu de la Mola, d'origen també romànic encara que totalment modificada posteriorment. Situada al cap del Tossal de la Mola (1.382 m. d'altitud) i origen de la talla d'una Verge del mateix nom del segle xiii, permet veure una excel·lent panoràmica del Pirineu Central i del cap de la Vall del Noguera Ribagorçana.

## Referències

1.↑ Coromines, 1995.
2.↑ Berlabé, C., Puig, I., El dietari, Op. Cit., pp. 245-246 (dietari: fol. 95v).

## Enllaços externs

* Institut Cartogràfic de Catalunya
# Carlos Fernando Enciso Christiansen

Carlos Fernando Enciso Christiansen (Montevideo, 23 d'agost de 1967) és un polític uruguaià pertanyent al Partit Nacional. Integra el sector Correntada Wilsonista. És l'actual intendent del departament de Florida.

## Biografia

Va cursar els seus estudis primaris i secundaris al Col·legi del Sagrat Cor (ex Seminari) de Montevideo i a l'escola San Javier i al liceu 1 de Tacuarembó. Va realitzar fins a tercer any de la Llicenciatura en Relacions Internacionals.
Entre 1985 i 1990 va ser assessor en polítiques de la joventut del diputat pel departament de Florida, Carlos Fresia. Entre 1987 i 1990 va ser funcionari de la redacció del setmanari "La Democracia". Entre 1990 i 1999 va ser assessor en polítiques de joventut del Ministeri d'Educació i Cultura de l'Uruguai. De 1999 a 2000 va ser assessor dels directors de l'Administració Nacional de Telecomunicacions (ANTEL), Andrés Arocena i Daniel Costa. Entre 2000 i 2005 va ser director del departament de Relacions Públiques, Premsa i Turisme i Secretari General altern de la Intendència Municipal de Florida, a més de secretari privat de l'intendent Andrés Arocena. El 2004 va ser elegit com a representant nacional pel departament de Florida per al període 2005-2010. El 2009 va ser reelegit com a diputat per Florida.
Durant les eleccions departamentals i municipals de maig de 2010 va ser elegit com a Intendent de Florida. El Partit Nacional va obtenir 21.168 vots enfront de 20.916 del Front Ampli. Tot i que individualment el candidat a intendent més votat va ser l'oficialista Juan Francisco Giachetto (Front Ampli), amb 18.349 vots, Enciso, que va obtenir 15.488 vots, va guanyar amb l'aportació dels altres dos candidats nacionalistes, Germán Fierro (2.974 vots) i Hermógenes Fernández (2.602 vots).

## Referències

* ↑ Carlos Enciso, intendente electo de Florida: “Es una patriada, una hazaña de un equipo” El Espectador. Consultat l'11 de novembre de 2010 (castellà)
* ↑ Carlos Enciso Arxivat 2011-11-03 a Wayback Machine. Pàgina web oficial de Carlos Enciso. Consultat l'11 de novembre de 2010 (castellà)
* ↑ Carlos Enciso nuevo Intendente de Florida Noticias Florida Online. Consultat l'11 de novembre de 2010 (castellà)
# Diàspor

El diàspor és un mineral de la classe dels òxids, que pertany al grup del diàspor. Anomenat així l'any 1801 per Abbé Rene Just Haüy del grec διασπείρειυ (esparpallar) en al·lusió a la decrepitació habitual en contacte amb la flama del bec de bunsen. És un dimorf de la böhmita i isomorf de la goetita. És també mena d'alumini.

## Classificació

Segons la classificació de Nickel-Strunz, el diàspor pertany a «04.FD: Hidròxids amb OH, sense H2O; cadenes de octaedres que comparetixen angles» juntament amb els següents minerals: spertiniïta, bracewel·lita, goethita, groutita, guyanaïta, montroseïta, tsumgallita, manganita, yttrotungstita-(Y), yttrotungstita-(Ce), frankhawthorneïta, khinita i parakhinita.

## Característiques

El diàspor és un òxid de fórmula química AlO(OH). Cristal·litza en el sistema ortoròmbic. La seva duresa a l'escala de Mohs és 6,5 a 7. Pot presentar impureses de Fe, Mn, Cr, Ga i Si. Es troba formant cristalls aplanats o formant masses escamoses o foliàcies. Presenta lluïssor vítria, és transparent a translúcid i pot presentar diverses coloracions: blanc, marró, incolor, groc clar, grisenc, gris verdós, lila, rosat. La ratlla és blanca i presenta un clivatge perfecte segons {010}.

## Formació i jaciments

Es troba com a component de roques metamòrfiques associat amb el corindó (esmeril) a les calcàries cristal·lines, i molt sovint és un constituent de la bauxita; també es troba als jaciments hidrotermals i residuals. S'ha descrit en nombroses localitats de tots els continents.

## Varietats

El diàspor cròmic és una varietat de color lila, ja sigui clar o fosc, rica en Cr$^{3+}$. El diàspor de color canviant és una varietat de qualitat gemma que es troba a Turquia que es ven sota diferents noms comercials com ara zultanita o csarita. El diàspor manganèsic o manganodiàspor (Mn : Al > 1 : 29) és una varietat vermella o rosada rica en Mn$^{3+}$. El diàspor fèrric (Fe : Al > 1 : 19) és una varietat rica en ferro.
* Zultanita tallada, varietat gemma
* Zultanita
* Manganodiàspor

## Referències

* 1 2 3 4 5 «Diaspore» (en anglès). Mindat. [Consulta: 7 novembre 2015].
* 1 2 3 4 5 6 7 «Diccionari de geologia». [Consulta: 29 octubre 2017].
* ↑ «Chrome-diaspore: Chrome-diaspore mineral information and data.». [Consulta: 29 octubre 2017].
* ↑ «Colour-change diaspore: Colour-change diaspore mineral information and data.». [Consulta: 29 octubre 2017].
* ↑ «Mangan-diaspore: Mangan-diaspore mineral information and data.». [Consulta: 29 octubre 2017].
# Eugenio Nasarre Goicoechea

Eugenio Nasarre Goicoechea (castellà: Eugenio Nasarre) (Madrid, 2 de març de 1946 - 27 de gener de 2024) va ser un polític espanyol.

## Biografia

Llicenciat en Dret, Filosofia i Lletres i Ciències Polítiques i Econòmiques i graduat en Periodisme, va ser funcionari del Cos Superior d'Administradors Civils de l'Estat, i va estar vinculat a l'Asociación Católica Nacional de Propagandistas.
Va iniciar la seva carrera política durant l'època de la Transició espanyola, militant a Esquerra Democràtica, el partit democristià de Joaquín Ruiz-Giménez. El novembre de 1977 s'integrà a la Unió del Centre Democràtic i, a partir d'aquell moment, exercí diversos càrrecs de confiança durant els governs d'Adolfo Suárez i Leopoldo Calvo-Sotelo: director del gabinet tècnic del ministre d'Educació (1978-1979), al costat d'Íñigo Cavero; director general d'Afers Religiosos del Ministeri de Justícia (1979-1980); subsecretari de Cultura (1980-1982) i director general de RTVE (1982).
Entre 1994 i 1996 va ser membre del Consell d'Administració de RTVE. Després de la victòria del Partit Popular en les eleccions generals espanyoles de 1996, fou nomenat per la llavors ministra d'Educació i Cultura, Esperanza Aguirre, secretari general d'Educació, càrrec que ocupà fins a 1998.
Va ser elegit membre del Congrés dels Diputats a la VII, VIII, IX i X Legislatures pel Partit Popular.

## Referències

* ↑ Martín, Jordi. «Mor Eugenio Nasarre, exdiputat del PP i secretari d'Educació d'Aznar, als 77 anys». El Nacional, 27-01-2024. [Consulta: 31 gener 2024].
* ↑ «Muere Eugenio Nasarre, secretario general de Educación durante el primer Gobierno de Aznar» (en castellà). RTVE, 27-01-2024. [Consulta: 31 gener 2024].
# Funeral for a Friend

Funeral for a Friend (coneguda també per les sigles FFAF) és un grup de post-hardcore procedent de Bridgend, Gal·les, on va ser formada l'any 2001. Originalment la banda es va anomenar January Thirst, però després de l'arribada de Matt Davies a finals de 2001 es va adoptar el nom actual. Després de tres àlbums d'estudi, la banda llançarà el seu quart disc mitjançant el seu propi segell, Join Us. FFAF és un dels grups més importants del post-hardcore actual del Regne Unit.

## Membres
### Actuals

* Matt Davies - Vocal
* Gavin Burrough - Baix
* Darran Smith - Guitarra
* Kris Roberts - Guitarra
* Ryan Richards - Bateria

### Antics membres

* Kerry Roberts - Guitarra
* Matthew Evans - Vocal
* Andi Morris - Baix
* Johnny Phillips - Bateria
* Gareth Davies - Baix

## Discografia
### Àlbums

| Any | Àlbum | Discogràfica |
| 2003 | Casually Dressed And Deep In Conversation | Ferret Music |
| 2005 | Hours | Atlantic Records |
| 2007 | Tales Don't Tell Themselves | Atlantic Records |
| 2008 | Memory and Humanity | Join Us |

### EP

* Between Order And Models EP (2002)
* Four Ways To Scream Your Name EP (2002)
* Seven Ways To Scream Your Name EP (2003)

### Senzills

| Any | Senzill (single) | Posició llistes | Àlbum |
| 2003 | "Juneau" | #19 UK | Casually Dressed And Deep In Conversation |
| 2003 | "She Drove Me to Daytime Television" | #20 UK | Casually Dressed And Deep In Conversation |
| 2004 | "Escape Artists Never Die" | #19 UK | Casually Dressed And Deep In Conversation |
| 2005 | "Streetcar" | #15 UK | Hours |
| 2005 | "Monsters" | #36 UK | Hours |
| 2005 | "History" | #21 UK | Hours |
| 2006 | "Roses for the Dead" (només en vinil) | #39 UK | Hours |
| 2007 | "Into Oblivion (Reunion)" | #16 UK | Tales Don't Tell Themselves |
| 2007 | "Walk Away" | #40 UK | Tales Don't Tell Themselves |
| 2007 | "The Great Wide Open" | | Tales Don't Tell Themselves |

## Influències

* Iron Maiden
* Queen
* Planes Mistaken for Stars

## Bandes amigues

* Boysetsfire
* The Juliana Theory
* Coheed and Cambria
* Further Seems Forever
* From Autumn To Ashes
* Onelinedrawing
* Moments In Grace
* Hell Is For Heroes
* Brazil
* Emery

## Referències

* ↑ Funeral For A Friend - Tales Don't Tell Themselves | album reviews | musicOMH.com
* ↑ Funeral For A Friend biography
* ↑ [http://www.spin.com/reviews/funeral-friend-tales-dont-tell-themselves-atlantic Review of Tales Don't Tell Themselves. Spin.
* ↑ Live Review. New Musical Express, April 30, 2007.

## Enllaços externs

* Web oficial (EUA)
* Web oficial (RU)
* Web oficial (BR) Arxivat 2007-06-16 a Wayback Machine.
* Web oficial (F) Arxivat 2011-10-05 a Wayback Machine.
* Lloc web de Funeral for a Friend a purevolume Arxivat 2007-05-17 a Wayback Machine.
# Audioscrobbler

L'Audioscrobbler és un sistema basat en Internet per crear perfils personalitzats de gustos musicals tot fent servir un plugin (component) que l'usuari s'instal·la en el seu reproductor de música preferit. Aquest component del programa fa que sigui possible treballar juntament amb el programari del servidor de la pàgina web d'Audioscrobbler. El sistema genera un perfil detallat dels gustos músicals de cada usuari, ensenyant els seus artistes i les seves cançons "preferides" en una pàgina personalitzable.
A més de generar interessants i estètiques gràfiques, basades en la recollida de les estadístiques, el servei ens proposa automàticament nous artistes que escolten gent amb gustos similars als nostres.
És una gran manera de conèixer nous grups, que al no ser comercials, d'altra manera passarien desapercebuts.
Un dels punts important a remarcar és que tota la filosofia de la pàgina web està enfocada des del punt de vista de la llibertat de l'usuari, destacant:
* Els components pels reproductors estan alliberats sota la llicència GNU.
* Tota la informació que es genera dels usuaris, té llicència Creative Commons.
* En cap moment es demana a l'usuari de donar el mail o dades confidencials (només de manera opcional).
* Si l'usuari vol passar a ser membre privilegiat, la quota la decideix el mateix usuari, en forma de donació.
Aquest projecte té un projecte germà que es diu Last.fm, i que ens permet escoltar a través de ràdio per Internet, una emissora personalitzada en el perfil d'algú.
Actualment podem trobar pluguins pels següents programes:
* Winamp
* Windows Media Player
* iTunes
* foobar2000
* Quintessential Player/QCD
* XMMS
* Amarok
* Rhythmbox
* AmigaAMP
* beepmp
* MPD
* Mozilla Songbird
* Banshee

## Enllaços externs

* Pàgina oficial Arxivat 2005-02-16 a Wayback Machine.